EkBass/fiwiki-20250220-pages-articles huggingface dataset:
Peeter Sauter

thumb|right|300px|Peeter Sauter vuonna 2012. Peeter Sauter [sautter] (s. 11. maaliskuuta 1962 Tallinna) on virolainen kirjailija, kääntäjä ja näyttelijä. ==Kirjailijanura== Sauter työskenteli yövartijana ja turvamiehenä vuodet 1978–1992. Koulutukseltaan hän on näyttelijä ja teatteriohjaaja. Hän valmistui näyttelijäksi Tallinnan valtiollisesta konservatoriosta vuonna 1984 ja opiskeli draamaa Liverpoolissa John Moores Universityssa 1993–1994.Eesti Entsüklopeedia 14, s. 462. Tallinn 2000. ISBN 9985-70-064-3 Sauterin kirjailijanura alkoi vuonna 1988, kun hänen proosaansa julkaistiin Vikerkaar- lehdessä. Hänen ensimmäinen novellikokoelmansa Indigo julkaistiin vuonna 1990. Viron itsenäistyttyä uudelleen hän opiskeli ja työskenteli jonkin aikaa Liverpoolissa (1992–1994) ja on sen jälkeen toiminut Tallinnassa kulttuuritoimittajana, mainoskirjoittajana ja kirjailijana. Hän on kääntänyt viroksi Jack Kerouacin ja Charles Bukowskin teoksia. ==Tyyli== Sauterin proosaa on luonnehdittu provosoivaksi ja loukkaavaksikin. Hänen henkilönsä painiskelevat eksistentiaalisten kysymysten kimpussa ja koettavat ratkaista niitä irvokkailla ja latteilla tavoilla. Teoksissa toistuvat sellaiset teemat kuin seksi, naiset, alkoholi ja moottoripyörät. Viron kirjallisuudessa hän on tavoitellut eräänlaista kauhukakaran asemaa. Vuonna 1998 hän aiheutti skandaalin, kun Viron itsenäisyyden 80-vuotisjuhlien yhteydessä hän kirjoitti runon Lauakõne Eesti Vabariigi aastapäeva puhul kainestusmaja paraskile liiga pikalt istuma jäänud olles Raul Meelen taidenäyttelyyn. ==Teoksia== ===Viroksi=== * Indigo (pienoisromaani, 1990) * Kogu moos (novellikokoelma, 1997) * Luus (romaani, 1997) * Lauakõne Eesti Vabariigi aastapäeva puhul kainestusmaja paraskile liiga pikalt istuma jäänud olles (runoelma, 1998) * Naise lõhn, raha lõhn (novellikokoelma, 2000) * Euroopa hulgus (2001) * Pätt ja pihiisa (kertomus, 2001) * Pori: filmilugu (novellikokoelma, 2002) * Tsikliga Eestis ja Šotimaal (matkakertomus, 2002) * Gümnasisti unenägu (2003) * Tomatisupp (kertomus, 2003) * Plära (lehtikirjoituksia, 2004) * Laste raamat (pienoistarinoita, 2004) * Hispaania saapad ja silmad (matkakertomus, 2005) * Laiskade laste raamat (pienoistarinoita, 2006) * Vere jooks (pienoistarinoita, 2006) * Beibi bluu (kertomus, 2008) * Damoklese mõõk ja leivanuga (runoja, 2011) * Märkmeid vaeste kirjanike majast (runoja, 2012) * Ära jäta mind rahule (romaani, 2013) ===Suomeksi=== * "Mahaan koskee." [Kõhu valu, 1995. Novellin alkuosa.] Suomentanut Markus Lång. — Parnasso 1/2000, s. 34–39. * "Vittuuks mä täällä." — Tallinnasta pois: Groteskia virolaista proosaa. Toimittaneet Raija Hämäläinen ja Hannu Oittinen. Absurdia, Helsinki 2003. ISBN 952-5516-01-6 ==Kirjallisuutta== * Hasselblatt, Cornelius 2006: Geschichte der estnischen Literatur (s. 737–739). Walter de Gruyter, Berlin – New York. ISBN 3-11-018025-1 ==Lähteet== ==Aiheesta muualla== * Peeter Sauterin kotisivu * Virolaisen kirjallisuuden tiedotuskeskus Luokka:Virolaiset kirjailijat Luokka:Virolaiset kielenkääntäjät Luokka:Vuonna 1962 syntyneet Luokka:Elävät henkilöt
Faulknor-luokka

Faulknor-luokka oli Britannian kuninkaallisen laivaston neljän laivueenjohtajan muodostama alusluokka. Chilen laivaston tilaamat alukset olivat rakenteilla Britteinsaarilla ensimmäisen maailmansodan alkaessa, jolloin Britannian hallitus lunasti alukset Kuninkaalliselle laivastolle. == Suunnittelu == Chilen laivaston Almirante Lynch -luokka oli J. Samuel White and Companyn suunnittelema alustyyppi, joka oli paljon suurempi ja raskaampi kuin muut vastaavat alustyypit. Niissä oli neljä savuhormia, joista etummainen oli pitkä ja kapea, ja loput kolme olivat paksumpia ja lyhyempiä. Alusten aseistuksena oli suunnitelmien mukaan kuusi neljän tuuman hylsyyn ladattuja ammuksia käyttävää tykkiä (ns. QF), joista neljä oli asennettu normaalista poiketen etukannelle. Kaksi niistä oli rinnakkain ruorihytin edessä ja kummallakin laidalla oli yksi tykki. Loput tykit olivat puolikannen laidoilla. Tykit olivat Armstrong Whitworthin Elswickin tehtaan Chilelle toimittamia, ja alusten uudelleen aseistamisen yhteydessä ne korvattiin Kuninkaallisen laivaston malleilla. Alukselle asnnettiin vuoden 1918 uudelleen aseistuksessa BL 4,7 tuuman 45 pituuskaliiperin Mk I -tykki etukannelle ja toinen takakannen korokkeelle kahden viimeisen savuhormin väliin. Alusten nelituumaiset ruorihuoneen edessä säilyivät ja niille asennettiin lisäksi kaksi kaksinaulaista QF-ilmatorjuntatykkiä. Alukset palautettiin 1920 Chilelle, ja John I. Thornycroft and Companyn valmistama HMS Rooke nimettiin HMS Brokeksi, jotta tunnettu nimi säilytettäisiin laivaston aluksilla. == Palvelus == Luokan kaikki alukset osallistuivat 31. toukokuuta – 1. kesäkuuta 1916 Skagerrakin taisteluun, jossa HMS Broke törmäsi Acasta-luokan hävittäjän HMS Sparrowhawkin, joka upposi. Saksan keisarikunnan laivaston taistelulaivan SMS Westfalenin ampuma 150 millimetrin kranaatti upotti samassa taistelussa 4. hävittäjälaivueeseen liitetyn HMS Tipperaryn. Aluksen mukana hukkui 185 merimiestä. Broke osallistui huhtikuussa 1917 Doverin salmen taisteluun HMS Swiftin kanssa, jolloin se törmäämällä upotti Saksan keisarikunnan laivaston torpedoveneen SMS A-19:n sekä vahingossa torpedoimalla upotti Ranskan laivaston hävittäjän Capitaine Mehlin. == Alukset == Faulknor-luokan laivueenjohtajatFriedman, Norman s. 309 Nimi Telakka Kölinlasku Vesille Valmis Kohtalo HMS Faulknor (ex- Almirante Simpson) J. Samuel White and Company, Cowes - 26. helmikuuta 1914 elokuu 1914 palautettu Chilelle toukokuussa 1920 HMS Broke (ex- Almirante Goñi) White - 25. toukokuuta 1914 marraskuu 1914 palautettu Chilelle toukokuussa 1920 HMS Botha (ex- Almirante Williams Rebolledo) White - 2. joulukuuta 1914 maaliskuu 1915 palautettu Chilelle toukokuussa 1920 HMS Tipperary (ex- Almirante Riveros) White - 5. maaliskuuta 1915 kesäkuu 1915 upotettu 31. toukokuuta 1916 Skagerrakin taistelussa == Lähteet == * * * === Viitteet === Luokka:Kuninkaallisen laivaston hävittäjät
Derbentin piiri

thumb|175px|Derbentin piiri Dagestanin kartalla. Derbentin piiri (, ) on kunnallinen itsehallintoalue Dagestanissa Venäjällä. Vuonna 1921 perustetun piirin pinta-ala on 823 neliökilometriä. Asukkaita on 92 200 henkeä (vuonna 2009). Derbentin piiri sijaitsee Dagestanin kaakkoisosassa Kaspianmeren rantavyöhykkeellä ja vuoriston reuna-alueella. Pohjoisessa se rajoittuu Kajakentin piiriin, lännessä Kaitagin ja Tabasaranin piireihin sekä etelässä Magaramkentin ja Suleiman Stalskin piireihin. Pinta-alasta 15 % on metsää. Suurimmat joet ovat Rubas, Ullutšai ja Darvagtšai. Piiriin kuuluvat Belidžin ja Mamedkalan kaupunkimaiset taajamat (kaupunkikunnat) sekä 27 maalaiskuntaa: Aglobi, Arablinskoje, Belidži, Berikei, Delitšoban, Džalgan, Džemikent, Gedžuh, Hazar, Kala, Kullar, Mitagi, Mitagi-Kazmaljar, Mugarty, Muzaim, Njugdi, Padar, Pervomaiski (hallinnollinen keskus Imeni Mitšurina), Rubas, Rukel, Sabnova, Salik, Tatljar, Tšinar, Ullu-Terkeme, Velikent ja Zidjan- Kazmaljar. Asutuskeskuksia on yhteensä 40. Hallinnollinen keskus on Derbentin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Vuoden 2002 väestönlaskennan mukaan piirin asukkaista 58,1 on azereja, 18,8 % lezgejä, 10,7 % tabasaraneja, 7,9 % dargeja ja 2,1 % aguleja. Kaupunkiväestön osuus on 22,4 %. Piirin kautta kulkee Moskovan ja Bakun välinen rautatie sekä Kubanilta Azerbaidžanin rajalle johtava M29-valtatie. Pääelinkeino on maatalous, joka on keskittynyt vihannesten, viinirypäleiden ja hedelmien viljelyyn. Viime aikoina on pyritty kehittämään myös matkailua. Nähtävyyksiä ovat Derbentin Naryn-Kalan linnoituksen yhteyteen kuuluvat varustukset Mitagin ja Zidjanin kylissä, Gedžuhin viinikellarit ja Njugdin kylän armenialainen kirkko. Paikallislehtinä ilmestyvät venäjänkielinen Derbentskije izvestija ja azerinkielinen Dərbənd. ==Lähteet== ==Aiheesta muualla== * Derbentin piirin sivusto * Derbentin piiri Dagestanin presidentin sivustolla Luokka:Dagestanin piirit
Medea-luokka (hävittäjä)

Medea-luokka oli Kreikan laivaston Britanniasta tilaama hävittäjäluokka, jonka Britannian Kuninkaallinen laivasto lunasti itselleen ensimmäisen maailmansodan alkaessa. Alukset viimeisteltiin Amiraliteetin ohjeiden mukaisesti sodan ajan palvelusta varten. Alukset muistuttivat Kuninkaallisen laivaston tilaamia M-luokan aluksia, vaikka olivatkin yrityksen tilaajalle suunnittelemia. Niissä oli kolme savuhormia, joista etummainen pidempi kuin kaksi muuta sekä tavallisuudesta poiketen päämasto oli pidempi kuin etumasto. Alukset oli aseistettu kolmella QF 4" Mk II -tykillä, joista yksi etukannella, yksi kahden etummaisen savuhormin välissä ja kolmas puolikannella. == Alukset == Medea- luokan hävittäjätGardiner, Robert 1906–1921 s. 78 Nimi Telakka Kölinlasku Vesille Valmis Kohtalo HMS Medea (ex-Kriti) John Brown and Company, Clydebank 8. huhtikuuta 1914 30. tammikuuta 1915 toukokuussa 1915 myyty romutettavaksi 9. toukokuuta 1921 HMS Medusa (ex-Lesbos) John Brown 1914 27. maaliskuuta 1915 1915 uponnut kolaroituaan HMS Laverockin kanssa 25. maaliskuuta 1916 HMS Melampus (ex-Chios) Fairfield Shipbuilding and Engineering Company, Govan 1914 16. joulukuuta 1914 29. kesäkuuta 1915 myyty romutettavaksi 22. syyskuuta 1921 HMS Melpomene (ex-Samos) Fairfield 1914 1. helmikuuta 1915 16. elokuuta 1915 myyty romutettavaksi 9. toukokuuta 1921 == Lähteet == * * * === Viitteet === Luokka:Kuninkaallisen laivaston hävittäjät Luokka:Kreikan laivaston hävittäjät Luokka:Hävittäjäluokat
Scott Pilgrim

Scott Pilgrim on Bryan Lee O'Malleyn luoma Kanadalainen sarjakuva. Se koostuu kuudesta pokkarista, jotka Oni Press julkaisi elokuun 2004 ja heinäkuun 2010 välisenä aikana. Suomeksi sarjaa alkoi julkaisemaan Egmont Kustannus syyskuussa 2010. Sarjakuvan päähenkilö on Scott Pilgrim, 23-vuotias kanadalainen osa-aikamuusikko, joka soittaa bassokitaraa yhtyeessä nimeltä Sex Bob-omb. Hän rakastuu lähettityttö Ramona Flowersiin, mutta voidakseen seurustella hänen kanssaan Scottin täytyy päihittää kaksintaisteluissa hänen seitsemän entistä kumppania. Scott Pilgrimin maailma on eräänlainen sekoitus todellisuutta ja videopelien maailmasta inspiroitunutta fantasiaa. Tästä on esimerkkinä Scottin ja Ramonan exien väliset epärealistiset taistelut ja se, että Scottin viholliset muuttuvat kasaksi kolikoita, kun Scott päihittää heidät. Sarja sisältää suuren määrän viittauksia tunnettuihin videopeleihinScott Pilgrim Video Game References - UGO.com ja muuhun populaarikulttuuriin. ==Sarjakuvan osat== * Scott Pilgrim's Precious Little Life (suomeksi Scott Pilgrim ja upea elämä) * Scott Pilgrim vs. The World (Pilgrim vastaan maailma) * Scott Pilgrim & The Infinite Sadness (Scott Pilgrim ja pohjaton suru) * Scott Pilgrim Gets It Together * Scott Pilgrim vs. The Universe (Scott Pilgrim vastaan universumi) * Scott Pilgrim's Finest Hour ==Elokuva== Scott Pilgrim -sarjakuvien pohjalta on tehty elokuva Scott Pilgrim vastaan maailma, joka tuli ensi-iltaan elokuussa 2010. Elokuvan ohjasi Edgar Wright ja pääosaa näyttelee Michael Cera. ==Videopeli== Ubisoftin kehittämä videopeli Scott Pilgrim vs. the World: the Game julkaistiin Playstation Network ja Xbox Live Arcade -palveluissa elokuussa 2010. Peliin on tuottanut musiikit chiptune-yhtye Anamanaguchi ja grafiikasta vastaa pikselitaiteilija Paul Robertson. Peli on tyypiltään beat 'em up -taistelupeli 90-luvun pelien hengessä. Joulukuussa 2014 peli poistettiin PlayStation 3:n ja Xbox 360:n latauspalveluista, ja sen jälkeen sitä ei ole voinut ostaa enää näille konsoleille. Syynä pelin poistoon oli mahdollisesti pelin lisenssin päättyminen. Syyskuussa 2020 Ubisoft paljasti pelin tulevan takaisin myyntiin Nintendo Switch, Xbox One ja PlayStation 4 -konsoleille sekä Ubisoftin Uplay:hin. ==Lähteet== ==Aiheesta muualla== * Jarkko Sikiö: Scott Pilgrim ja upea elämä. Kvaak.fi 15.10.2010. * Bryan Lee O'Malley Livejournalissa * Bryan Lee O'Malley's website * ScottPilgrim.com * Scott Pilgrim MySpacessa * Scott Pilgrim: Previews Promo Strip * Scott Pilgrim vs. The World The Game * * Official Scott Pilgrim vs. The World Movie Site Luokka:Sarjakuva-albumisarjat Luokka:Kanadalainen sarjakuva Luokka:Fantasiasarjakuvat Luokka:Sarjakuvahahmot
Dave Foley

David Scott "Dave" Foley (s. 4. tammikuuta 1963 Etobicoke, Ontario) on kanadalainen näyttelijä ja koomikko. Foley tunnetaan parhaiten työstään televisiossa. Hän on esiintynyt muun muassa ohjelmissa The Kids in the Hall ja NewsRadio. Hän on myös antanut äänensä piirroselokuvaan Ötökän elämää. == Aiheesta muualla == * Luokka:Kanadalaiset televisionäyttelijät Luokka:Kanadalaiset koomikot Luokka:Vuonna 1963 syntyneet Luokka:Elävät henkilöt
Kajakentin piiri

Kajakentin piiri (, kumykiksi Къаягент район, Qayagent raion, dargiksi Каякентла район, Kajakentla raion) on kunnallinen itsehallintoalue Dagestanissa Venäjällä. Vuonna 1935 perustetun piirin pinta-ala on 691 neliökilometriä. Asukkaita on 55 000 henkeä (vuonna 2009). Kajakentin piiri sijaitsee Kaspianmeren rannikkovyöhykkeellä Dagestanin kaakkoisosassa. Pohjoisessa se rajoittuu Karabudahkentin piiriin, lännessä Sergokalan piiriin ja etelässä Kaitagin sekä Derbentin piireihin. Piiriin kuuluu 14 maalaiskuntaa: Alhadžakent, Bašlykent, Družba, Džavankent, Gerga, Kajakent, Kapkaikent, Karanaiaul, Novokajakent, Novyje Vikri, Pervomaiskoje, Sagasi- Deibuk, Usemikent ja Utamyš. Hallinnollinen keskus on Kajakentin kylä, josta on 85 kilometriä tasavallan pääkaupunkiin Mahatškalaan. Asutuskeskuksia on yhteensä 19. Vuoden 2002 väestönlaskennan mukaan piirin asukkaista 54,5 % on kumykkeja, 41,0 % dargeja, 1,7 % tabasaraneja ja 1,6 % aguleja. Kaupunkiväestöä ei ole. Piirin kautta kulkee Moskovan ja Bakun välinen rautatie sekä Kubanilta Azerbaidžanin rajalle johtava M29-valtatie. Pääelinkeino on maatalous, joka on keskittynyt viinirypäleiden kasvatukseen, karjanhoitoon sekä viljakasvien ja vihannesten viljelyyn. Viime vuosina on pyritty kehittämään myös matkailua. Paikallislehtenä ilmestyy kumykinkielinen Tüzlüknü šavlasy ja darginkielinen Barhdešla šala (”Oikeudenmukaisuuden säde”). ==Lähteet== ==Aiheesta muualla== * Kajakentin piirin sivusto * Kajakentin piiri Dagestanin presidentin sivustolla Luokka:Dagestanin piirit
Kotimaa.fi

Kotimaa24.fi on suomalainen uutis- ja blogisivusto. Jouluukuusta 2020 lähtien sivuston nimi on ollut Kotimaa.fi. Sivuston uutistoiminnan taustalla olivat alun perin Kustannus-Osakeyhtiö Kotimaa, suuret luterilaiset seurakunnat ja seurakuntayhtymät sekä Kirkon tiedotuskeskus. Uutistoimitus oli itsenäinen ja journalistisin periaattein toimiva yksikkö. Uutiset käsittelevät luterilaista kirkkoa ja seurakuntia, kristillisiä kirkkoja sekä muita uskontoja Suomessa ja maailmalla. Palvelu aloitti 19. elokuuta 2009 sosiaalisen median ominaisuuksia hyödyntävänä blogisivustona. Kustannus-Oy Kotimaan ylläpitämä sivusto sai nopeasti merkittävän aseman kirkollisissa verkkokeskusteluissa. Blogeista ja kommenteista syntyi kirkollinen verkkoyhteisö. Kotimaa24.fi:n uutistuotantoa edelsi kolmen vuoden ajan Kotimaan verkkolehti, jonka toiminta lopetettiin taloudellista syistä kesäkuun alussa 2009. Sen ”raunioille” syntyi Kotimaa24-blogisivusto, ”blogimetsäksi” kutsuttu ”sähköinen kirkonmäki” ja keskustelufoorumi. Kirkkoa koskevien journalistisesti tehtyjen verkkouutisten tarve kuitenkin johti uutistuotannon aloittamiseen uudelleen 1. syyskuuta 2010. Uutiset liitettiin osaksi jo toimivaa ja kirkon piirissä tunnettua www- osoitetta. Kotimaa.fi on Kotimaa-lehden verkkojulkaisu, jossa on vapaasti luettavissa uutisia ja lukijablogeja sekä jonkin verran maksullista siältöä. Kotimaa.fi:n päätoimittaja on Mari Teinilä. ==Lähteet== == Aiheesta muualla == *Kotimaa.fi Luokka:Suomalaiset kristilliset verkkosivustot Luokka:Suomalaiset verkkolehdet Luokka:Blogipalvelut Luokka:Virtuaaliyhteisöt
Hopeaoksidi

Hopeaoksidi (Ag2O) on hopea- ja oksidi-ionien muodostama epäorgaaninen ioniyhdiste. Hopeaoksidia käytetään paristoissa, valmistettaessa orgaanisia ja epäorgaanisia yhdisteitä ja eläinlääketieteessä. ==Ominaisuudet ja valmistus== Huoneenlämpötilassa hopeaoksidi on ruskeita kiteitä. Muiden hopeayhdisteiden tavoin se tummuu helposti valon vuoksi. Se liukenee veteen vain hyvin vähän, mutta paremmin happoihin ja syanideihin ja tiosulfaatteihin. Vedessä se ei monien muiden tavoin hajaannu hydroksidikseen hopeahydroksidiksi suuressa määrin, koska reaktion tasapainovakio on hyvin pieni. Hopeaoksidia voidaan valmistaa lisäämällä hopeasuoloja sisältävään vesiliuokseen, yleensä hopeanitraattiin, hydroksidiliuosta esimerkiksi natriumhydroksidia. Niukkaliukoisena hopeaoksidi saostuu ja voidaan erottaa suodattamalla. Näin saadussa tuotteessa on usein mukana kidevettä. Yhdistettä voidaan tuottaa myös kuumentamalla hienoksi jauhettua hopeaa happivirrassa.Samuel F. Etris & C. Robert Cappel: Silver Compounds, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 23.9.2010 ==Käyttö== Hopeaoksidiparistoissa hopeaoksidi on katodina ja sinkkielektroni toimii anodina. Elektrodit on erotettu toisistaan sellofaanikalvolla ja elektrolyyttinä toimii kaliumhydroksidiliuos. Hopeaoksidi pelkistyy hopeaksi ja sinkki hapettuu sinkkihydroksidiksi. Reaktion lähdejännite on 1,6 V.Alvin J. Salkind, Martin Klein, Kathryn R. Bullock, John R, Pierson & Paul R, Gifford: Batteries, Secondary Cells, Kirk- Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 23.9.2010 Ag2O(s) + Zn(s) + H2O \rightleftharpoons 2 Ag(s) + Zn(OH)2 Orgaanisessa kemiassa hopeaoksidia voidaan käyttää hapettimena. Se on teholtaan mieto ja selektiivinen, sitä voidaan käyttää esimerkiksi primääristen alkoholien hapetuksessa aldehydeiksi. Yhdistettä voidaan käyttää myös lasin värjäämiseen keltaiseksi, valmistettaessa muita hopeayhdisteitä esimerkiksi hopeafluoridia, katalyyttinä ja eläinlääketieteessä antiseptisenä aineena. ==Lähteet== Luokka:Hopeayhdisteet Luokka:Oksidit
David Berlinski

David Berlinski (s. 1942 New York) on yhdysvaltalainen matemaatikko ja kirjailija. Hän on yksi johtava evoluutiokriitikko älykkään suunnitelman teorian sisällä . Itseään Berlinski on kuvannut "sekulaariksi juutalaiseksi".Berlinski, David, 2009. The Devil's Delusion: Atheism and Its Scientific Pretensions. Basic Books: New York. s. iv. Hän on journalisti ja novelisti Claire Berlinskin isä. == Lähteet == == Aiheesta muualla == *David Berlinski väittelee Christopher Hitchensin kanssa Luokka:Yhdysvaltalaiset kirjailijat Luokka:Discovery Instituten jäsenet ja neuvonantajat Luokka:Yhdysvaltalaiset matemaatikot Luokka:Vuonna 1942 syntyneet Luokka:Elävät henkilöt
Orbivirukset

Orbivirukset ovat Reoviridae-heimoon kuuluva virussuku ja niiden genomi muodostuu kaksisäikeisestä RNA:sta. Orbivirukset lisääntyvät sekä nisäkkäiden että hyönteisten solujen sytoplasmassa. Nisäkkäisiin virukset leviävät verta imevien hyönteisten välityksellä eikä nisäkkäiden välistä suoraa tartuntaa tapahdu. Merkittäviä orbivirusten aiheuttamia eläintauteja ovat muun muassa märehtijöillä ja kamelieläimillä esiintyvä sinikielitauti sekä afrikkalainen hevosrutto. == Lähteet == == Aiheesta muualla == *Laji.fi: Orbivirus *Viral zone: Orbivirus *National Center for Biotechnology Information (NCBI): Orbivirus, taxonomy Luokka:RNA-virukset
GAZ-53

GAZ-53 on neuvostoliittolaisen GAZin valmistama kuorma-auto. Ajoneuvon valmistaminen alkoi vuonna 1961 nimellä GAZ-53F, ja se oli varustettu GAZ-51 -kuorma-autosta peräisin olevalla kuusisylinterisellä moottorilla. Myöhemmin vuonna 1964 alkuperäinen voimanlähde korvattiin kevytmetallisella ja tehokkaammalla V8 ZMZ-53 -moottorilla. Tehokkaampi moottori takasi kuorma- autolle 90 km/h huippunopeuden. Vuonna 1962 tuotantoon tuli myös pienempi mutta muuten samanlainen GAZ-52-malli, jonka valmistus jatkui vuoteen 1993 asti. Kaikissa malleissa oli nelivaihteinen vaihdelaatikko, jossa kolmas ja neljäs vaihde olivat synkronoitu. Pitkästä tuotantoajasta johtuen GAZ-53:n mallit ovat edelleen yleisiä Itä-Euroopassa. Kotimarkkinoiden lisäksi ajoneuvoa valmistettiin vientiin. ==GAZ-53:n vientimaat== * * * * * * * * * * == Kuvagalleria == Tiedosto:Ab car 04.jpg|GAZ-53 parakkiauto. Tiedosto:Hovnocuc v Rize 2006.JPG|GAZ-53:n säiliöautomalli.. Tiedosto:Steering wheel of a GAZ-52 GAZ-53 truck.JPG|GAZ-53:n ohjaamo. Tiedosto:07-06-21-tallinn-by-RalfR-038.jpg|GAZ-53 kuvattuna Tallinnassa. ==Aiheesta muualla== *Lisätietoja ajoneuvosta 53 Luokka:Kuorma-autot
Helgolandin meritaistelu (1864)

Helgolandin meritaistelu käytiin Pohjanmerellä Helgolandin saaren pohjoispuolisella merialueella 9. toukokuuta 1864 osana toista Saksan–Tanskan sotaa. Vastakkain olivat komentajakapteeni Edouard Suensonin komentama Tanskan laivaston osasto, johon kuuluivat höyryfregatti Jylland, höyryfregatti Niels Juel ja höyrykorvetti Hejmdal, ja vapaaherra Wilhelm von Tegetthoffin komentama preussilais-itävaltalainen laivasto-osasto, johon kuului kaksi höyryfregattia, yksi siipirataslaiva ja kaksi tykkivenettä. Yli kaksi tuntia kestäneen tulituksen jälkeen von Tegetthoffin lippulaiva fregatti SMS Schwarzenberg syttyi tuleen, ja hän käski osastonsa perääntymään tuolloin Britannialle kuuluneen Helgolandin vesille. Britannian Kuninkaallisen laivaston fregatti HMS Aurora esti tanskalaisia ajamasta vihollista takaa Britannian aluevesillä. Seuraavana yönä von Tegetthoffin alukset pakenivat Cuxhavenin suuntaan. Ajan tavan mukaisesti molemmat osapuolet julistautuivat taistelun voittajiksi. Preussilais-itävaltalaisen laivasto-osaston miestappiot olivat kuitenkin selvästi raskaammat. Tanskalaisia voidaan pitää voittajina, koska he ajoivat vihollisen pakoon. Yhteenottoa pidetään historian viimeisenä suurena meritaisteluna, joka käytiin puualusten välillä. Voitto oli kuitenkin strategisesti merkityksetön, eikä se vaikuttanut kolme päivää myöhemmin Tanskan tappioon päättyneen sodan tulokseen. ==Lähteet== Luokka:Meritaistelut Luokka:Tanskan taistelut Luokka:Preussi Luokka:Saksan taistelut Luokka:Helgolandin historia Luokka:Vuoden 1864 sotahistoria
Željko Ivanek

Željko Ivanek (s. 15. elokuuta 1957 Ljubljana, Slovenia) on slovenialais- yhdysvaltalainen näyttelijä. == Varhainen elämä == Ivanek syntyi Ljubljanassa, Sloveniassa (silloisessa Jugoslaviassa). Hän muutti kolmevuotiaana vanhempiensa kanssa Yhdysvaltoihin, missä he viettivät kaksi vuotta, minkä jälkeen he palasivat takaisin Sloveniaan. He muuttivat takaisin Yhdysvaltoihin vuonna 1967. Ivanek valmistui Yalen yliopistosta vuonna 1978, minkä jälkeen hän alkoi opiskella näyttelemistä. ==Ura== Ivanek on esiintynyt lukuisissa televisiosarjoissa, joista tunnetuimpia ovat muun muassa Homicide: Life on the Street, 24, Kylmä rinki, Heroes, Big Love, Damages sekä Rouva Ministeri. Hän voitti Primetime Emmy -palkinnon roolistaan sarjassa Damages vuonna 2008.Internet Movie Database - Željko Ivanek - Awards Ivanek on näytellyt myös elokuvissa ja Broadwayn näytelmissä.Internet Movie Database - Željko IvanekInternet Broadway Database - Željko Ivanek Hän on ollut kolmesti ehdolla Tony-palkinnon saajaksi. ==Lähteet== == Aiheesta muualla == * * Željko Ivanek Internet Broadway Databasessa * Željko Ivanek Internet Off Broadway Databasessa * * Željko Ivanek TV.com-sivustolla Luokka:Slovenialaiset näyttelijät Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1957 syntyneet Luokka:Elävät henkilöt
GAZ-61

GAZ-61 on neuvostoliittolaisen GAZin valmistama nelivetoinen auto. GAZ-61:n suunnitteli V. A. Gratšov, ja se esiteltiin vuonna 1938. Auton valmistus alkoi kuitenkin vasta vuonna 1940. GAZ-61:n rakenne perustui GAZ M2 -ajoneuvon runkoon, joka varustettiin nelivetoisella alustalla. Nelivedon ansiosta ajoneuvo pystyi kiipeämään 38 asteen mäkiä ja ylittämään jopa 72 senttiä syviä vesistöjä. Ajoneuvoa valmistettiin kahtena erilaisena mallina. Ensimmäinen, vuosina 1940-1941 tuotettu malli oli varustettu kuusisylinterisellä nelitahtimoottorilla, joka tuotti 63 kW:n tehon. Tämä ajoneuvo oli useiden puna-armeijan komentajien käytössä. Vuonna 1941 alkuperäinen GAZ-61 korvattiin parannetulla GAZ-61-73 -mallilla, jota valmistettiin vuoteen 1945 asti. == Aiheesta muualla == * GAZ-61 – Neuvostoliiton marsalkkojen auto 61
Helgolandin taistelu

Helgolandin taistelu voi viitata seuraaviin tapahtumiin: *Helgolandin meritaistelu (1849), vuonna 1849 käyty meritaistelu *Helgolandin meritaistelu (1864), vuonna 1864 käyty meritaistelu *Helgolandin meritaistelu (1914), vuonna 1914 käyty meritaistelu *Helgolandin meritaistelu (1917), vuonna 1917 käyty meritaistelu *Helgolandin taistelu (1939), vuonna 1939 käyty taistelu.
Bluetonguevirus

Bluetonguevirus eli sinikielivirus (BTV) on orbiviruksien sukuun kuuluva virus, joka aiheuttaa märehtijöille ja kamelieläimille sinikielitautia . Bluetongueviruksia esiintyy 24 erilaista serotyyppiä, ja lisäksi Sveitsistä on löydetty Toggenburg-orbivirus, jota on ehdotettu serotyyppi 25:ksi. Pääasiassa bluetonguevirus leviää sairaasta yksilöstä terveeseen verta imevien polttiaisten välityksellä, mutta on todettu viruksen leviämistä myös infektoituneen eläimen veren ja siemennesteen välityksellä. Lisäksi tiineenä oleva emo voi siirtää virustartunnan istukan kautta sikiöön. == Esiintyvyys == Bluetonguevirusta esiintyy polttiaisten elinalueilla eri puolilla maapalloa, ja alue on rajoittunut lähinnä 40°N ja 35°S välisille leveysasteille. Tosin viime vuosina virusta on tavattu myös pohjoisempana, minkä syyksi arvellaan ilmaston lämpenemistä. Lämpimämpi ilmasto luo suotuisammat elinolosuhteet polttiaisille myös pohjoisemmilla leveysasteilla. Eri serotyyppejä esiintyy eri osissa maailmaa eri tavoilla jakautuneena. Euroopan alueella esiintyviä serotyyppejä ovat 1, 2, 4, 8, 9 ja 16, ja Pohjois-Euroopassa näistä esiintyy lähinnä serotyyppi 8. Suomessa virusta ei ole tavattu. == Lähteet == == Aiheesta muualla == * Laji.fi: Bluetongue virus * Finto: Sinikielivirus Luokka:Märehtijöiden virustaudit Luokka:RNA-virukset
BTV

BTV voi tarkoittaa seuraavia asioita: Medioissa: * BTV, Bahrainissa toimiva televisiokanava * bTV, Bulgariassa toimiva televisiokanava * BTV, Liettuassa toimiva televisiokanava * BTV, Bangladeshissa toimiva televisiokanava * BTV, on ollut käytössä kiinalaisen BMN:n televisiokanavien nimissä Muualla: * BTV, Bluetongueviruksen lyhenne * BTV (Burlington International Airport), Yhdysvaltojen Burlingtonissa sijaitseva kansainvälinen lentoaseman lyhenne
Granadan yliopisto

Granadan yliopisto () on julkinen yliopisto Espanjassa. Yliopistolla on kampuksia Granadan lisäksi Ceutassa ja Melillassa. Vuosittain noin 2 500 opiskelijaa aloittaa Erasmus-ohjelman ensimmäisen kohteen siellä. Yliopistossa on yli 80 000 opiskelijaa. S eon Espanjan neljänneksi suurin yliopisto. Yliopisto perustettiin virallisesti paavi Klemens VII:n bullalla keisari Kaarrle V:n myötävaikutuksella vuonna 1531. Sen edeltäjä oli madrasa, jonka perusti Granadan sulttaani Yusuf I vuonna 1349. == Lähteet == == Aiheesta muualla == Luokka:Espanjan yliopistot ja korkeakoulut Yliopisto
Liikeidea

Liikeidea tarkoittaa yrityksen vastausta kysymykseen, miten yritys aikoo toteuttaa toiminta-ajatuksen mukaista liiketoimintaa. Toiminta-ajatus taas kertoo yrityksen syyn olla olemassa. Liikeideassa on yleensä kolme osaa: mitä, kenelle ja miten. Mitä tarkoittaa niitä tuotteita tai palveluja, joita yritys myy asiakkailleen. Kenelle tarkoittaa yrityksen mahdollisia asiakkaita ja miten tarkoittaa sitä, miten yritys tuotteensa tai palvelunsa tuottaa ja antaa asiakkaiden saataville. Näiden kolmen yhteistuloksena määritellään yrityksen tavoiteimago: millä asiakkaat saadaan ostamaan juuri meiltä?Bergström, Seija; Leppänen, Arja: Yrityksen asiakasmarkkinointi, opettajan aineisto, Edita. Viitattu 5.9.2014. Liikeidean tulisi olla muista alan kilpailijoista selvästi erottuva, uskottava, sellainen jota potentiaaliset asiakkaat arvostavat ja josta kiinnostuvat, sekä tietenkin taloudellisesti kannattava. Liikeidean pohjalta yritys kehittää liiketoimintasuunnitelman, jonka laajuus voi vaihdella yrittäjän päässä olevasta hyvinkin laajaan ja perusteelliseen tutkimus- ja selvitystyöhön perustuvaan kirjalliseen materiaaliin. Yleensä liiketoimintasuunnitelma on yrityksen luottamuksellista aineistoa, jota ei luovuteta ulkopuolisille. == Lähteet == * https://www.suomi.fi/yritykselle/yrityksen-perustaminen/yritystoiminnan- suunnittelu/opas/liikeidea/yritysidea === Viitteet === Luokka:Liiketalous
2828 Iku-Turso

2828 Iku-Turso on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Liisi Oterma vuonna 1942. Pikkuplaneetta sai nimensä kalevalaisen Iku-Turso-merihirviön mukaan. Ennen nimeämistään asteroidi tunnettiin tunnuksella 1942 DL. Koska Iku-Turson absoluuttinen magnitudi (H) on 13,0, sen läpimitta on todennäköisesti seitsemän ja viidentoista kilometrin välillä. ==Lähteet== *JPL Small-Body Database Browser: 2828 Iku-Turso (1942 DL) * *Discovery Circumstances: Numbered Minor Planets (1)-(5000): Minor Planet Center *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Iku-Turso (täsmennyssivu)

Iku-Turso voi viitata seuraaviin: *Iku-Turso eli Tursas, merihirviö kalevalaisessa runoudessa *2828 Iku-Turso, asteroidi *Iku-Turso, Suomen laivaston sukellusvene *Iku-Turso, Suomalais-hollantilainen Black metal – yhtye
Hokkaidonsusi

Hokkaidonsusi (Canis lupus hattai) on sukupuuttoon kuollut suden alalaji, joka eli Kishidassa Japanissa. Hokkaidonsudella oli pitkänomainen kuono, ja eläin oli kuonosta hännänpäähän 100–190 senttimetriä pitkä. Hännän pituus oli 50–70 senttiä. Hokkaidonsuden turkin väri oli yleensä ruskea, tummanruskea, vaaleanruskea, ruskeanharmaa, punaruskea tai likaisenruskea. Hokkaidonsusi kuoli sukupuuttoon 1800-luvun lopussa liiallisen metsästyksen ja elintilojen vähentymisen takia. Hokkaidonsuden lisäksi toinenkin Japanissa elänyt suden alalaji, japaninsusi (Canis lupus hodophilax), on hävinnyt. == Lähteet == == Aiheesta muualla == * Tunturisusi.com: suden alalajit (anonyymi yksityinen sivusto) Luokka:Koiraeläimet Luokka:Sukupuuttoon kuolleet nisäkkäät
208 Lacrimosa

208 Lacrimosa on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi, jonka löysi J. Palisa vuonna 1879. Pikkuplaneetan nimi tarkoittaa valitusta. Nimi tulee luultavasti koteen uudelleen löytämiseen liittyneistä vaikeuksista. Lacrimosan läpimitta on noin 41 kilometriä ja pyörähdysaika noin 14,09 tuntia. Kohde kuuluu Koronis-ryhmän asteroideihin ja on ryhmän jäsenistä suurin. ==Lähteet== *JPL Small-Body Database Browser: 208 Lacrimosa * *Spin vectors in the Koronis family: comprehensive results from two independent analyses of 213 rotation lightcurves *The Internet Encyclopedia of Science: Koronis family of asteroids *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit Luokka:Koronis-ryhmän asteroidit
Álmosd

Álmosd on kunta Romanian rajalla Hajdú-Biharin läänissä Unkarissa. Siellä asui 1 673 ihmistä vuonna 2001. Kunnan pinta-ala on 34,13 neliökilometriä ja asukastiheys 49,02 asukasta neliökilometriä kohden. == Álmosdissa syntyneitä == * István Barta, vesipalloilija ja olympiavoittaja == Aiheesta muualla == * Kunnan kotisivut == Lähteet == Luokka:Unkarin kunnat Luokka:Hajdú-Bihar
Dimităr Penev

Dimităr Penev (, s. 12. heinäkuuta 1945) on bulgarialainen jalkapallovalmentaja ja entinen keskuspuolustaja. ==Ura pelaajana== Penev aloitti uransa junioripelaajana Lokomotiv Sofiassa 1959, mutta pelasi uransa huippuvuodet TsSKA Sofiassa. Hän siirtyi seuraan vuonna 1965 ja edusti sitä uransa loppuun, vuoteen 1977 saakka. Peneviä pidetään yhtenä Bulgarian jalkapallohistorian parhaimmista puolustajista ja hänet valittiin kahdesti Bulgarian parhaaksi pelaajaksi. Hän voitti TsSKAssa seitsemän Bulgarian mestaruutta ja neljä Puna-armeijan cupin mestaruutta. Maajoukkuetasolla Penev edusti Bulgariaa 90 A-maaottelussa ja teki kaksi maalia. Dimitar Penev - International Appearances Hän oli mukana MM-kisoissa 1966, 1970 ja 1974. Dimitar PENEV ===Meriitit pelaajana=== * Bulgarian mestaruus (6): 1966, 1969, 1971, 1972, 1973, 1975, 1976 * Puna-armeijan cup (4): 1969, 1972, 1973, 1974 * MM-1.kierros (3): 1966, 1970, 1974 ==Ura valmentajana== Valmennusuransa Penev aloitti TsSKA Sofiassa 1985. Menestynyt pelaaja oli myös menestynyt valmentaja ja hänen johdollaan TsSKA juhli liigamestaruutta 1987, 1989 ja 1990. Menestyksekkään seurajoukkuepestin jälkeen Penevistä tuli 1991 Bulgarian maajoukkueen päävalmentaja. Hän johdatti maan MM-kisoihin 1994. Penevin joukkue oli täynnä nuoria lahjakkaita pelaajia Hristo Stoitškoviin ja Stilijan Petroviin. Historiallinen mitali jäi lopulta haaveeksi, kun Ruotsi kukisti Bulgarian pronssiottelussa. Penev jatkoi maajoukkuevalmentajana MM-menestyksen jälkeen ja luotsasi Bulgarian historiallisesti EM-kisoihin 1996. Tie katkesi lohkovaiheeseen ja Penev jätti tehtävänsä. Maajoukkuepestin jälkeen Penev oli sivussa valmennustehtävistä pari vuotta, kunnes palasi 1998 hommiin. Lyhyen Spartak Varnassa vietetyn tovin jälkeen hän palasi TsSKA Sofiaan. Toinen pesti seurassa ei ollut ensimmäisen veroinen ja TsSKA voitti ainoastaan cupin mestaruuden 1998–1999. Sittemmin Penev toimi lyhyen aikaa kiinalaisen Liaoning Whowinin valmentajana. Heinäkuussa 2007 hän palasi lyhyeksi aikaa Bulgarian maajoukkuevalmentajaksi, mutta sai potkut jo vuoden lopussa. Tämän jälkeen hän siirtyi takaisin TsSKAn peräsimeen saaden potkut maaliskuussa 2009. Hänen seuraajakseen palkattiin veljenpoika Ljuboslav Penev. CSKA Sofia replace coach Penev with his nephew Penev palasi seuran valmentajaksi jälleen huhtikuussa 2010 kahden kuukauden ajaksi. Viidennen kerran urallaan Penev palasi TsSKA Sofian valmentajaksi lokakuussa 2011. Penev back at CSKA Sofia helm Penevin viides pesti päättyi kuitenkin jo ennen kauden loppua, kun hän sai potkut maaliskuun alussa 2012. TsSKA oli Penevin potkujen aikaan Bulgarian liigassa kolmantena, vain kolme pistettä Ludogorets Razgradia perässä. Mladenov nommé ===Meriitit valmentajana=== * Bulgarian mestaruus (3): 1987, 1989, 1990 * Bulgarian cup (4): 1987, 1988, 1989, 1999 * Puna-armeijan cup (3): 1986, 1989, 1990 * MM-neljäs: 1994 * EM-1.kierros: 1996 ==Lähteet== Luokka:Bulgarialaiset jalkapallovalmentajat Luokka:Bulgarialaiset jalkapalloilijat Luokka:Vuonna 1945 syntyneet Luokka:Elävät henkilöt
167 Urda

167 Urda on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi C. H. F. Peters vuonna 1876. Pikkuplaneetan nimi tulee skandinaavisen mytologian Urd-nornasta. Urda kuuluu Koronis-ryhmään, ja on noin 40 kilometrin läpimittaisena yksi ryhmän suurimmista kappaleista. ==Lähteet== *JPL Small-Body Database Browser: 167 Urda * *Spin vectors in the Koronis family: comprehensive results from two independent analyses of 213 rotation lightcurves *The Internet Encyclopedia of Science: Koronis family of asteroids *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit Luokka:Koronis-ryhmän asteroidit
Čížkovice

Čížkovice () on maalaiskunta Tšekissä, Litoměřicen piirikunnassa, Ústín läänissä, Pohjois-Böömissä. Kunnan alueella on noin 1 300 asukasta. Čížkovicen pinta-ala on 705 hehtaaria ja se jakautuu kahteen kylään: Čížkovice ja Želechovice. Čížkovicessa sijaitsee Lafarge Cement sementtitehdas. Luokka:Tšekin kunnat Luokka:Ústín lääni
Urda

Urda on pohjoismainen naisen etunimi. Se on runollinen muoto nimestä Urd. Pohjoismaisessa mytologiassa Urd oli yksi nornista eli kohtalon jumalattarista. Digi- ja väestötietoviraston mukaan Suomessa on vuoteen 2020 mennessä tilastoitu noin 70–80 Urda-nimistä naista. Vaikka nimi on harvinainen, se on otettu Suomessa almanakkaan. Urdan nimipäivä on suomenruotsalaisessa kalenterissa 3. joulukuuta. ==Lähteet== Luokka:Etunimet
Naukusuokana

Naukusuokana (Amaurornis olivacea), myös A. olivaceus, on Filippiinien kotoperäinen rantakana. Sitä ei kuitenkaan tavata Palawanilla. Franz Meyen kuvaili lajin holotyypin Manilasta vuonna 1834.The Internet Bird Collection == Lähteet == Luokka:Suokanat
Franz Meyen

Franz Julius Ferdinand Meyen (28. kesäkuuta 1804 Tilsit – 2. syyskuuta 1840 Berliini) oli saksalainen lääkäri, kasvi- ja eläintieteilijä sekä professori. Meyen toimi apteekkarinapulaisena Memelissä ja muutti Berliiniin 1821. Hän opiskeli lääketiedettä Berliinin yliopistossa 1823–1826, jolloin väitteli tohtoriksi. Tämän jälkeen hän toimi sotilaslääkärinä Berliinissä, Kölnissä, Bonnissa ja Potsdamissa. Vuosina 1830–1832 Meyen osallistui laivalääkärinä maailmanympäripurjehdukselle. Hän kävi muun muassa Etelä-Amerikassa, Polynesiassa ja Aasiassa. 1834 Meyen nimitettiin Berliinin yliopiston kasvitieteen professoriksi. Meyen perehtyi kasvitieteeseen, mutta eläintiedekään ei ollut hänelle vierasta. Matkoillaan hän nimesi joukon uusia kasvilajeja, sekä linnuista naukusuokanan, inkakarakaran (Phalcoboenus megalopterus), perunpingviinin (Spheniscus humboldti) ja peukaloiskapuajan (Upucerthia ruficaudus). Meyenin nimeämien kasvien tieteellisen nimen perässä käytetään nimen jälkeen liittettävää auktorilyhennettä Meyen. == Teoksia == * Anatomisch-physiologische Untersuchungen über den Inhalt der Pflanzenzellen, Berliini 1828 * Phytotomie, Berliini 1830 * Grundriss der Pflanzengeographie mit ausführlichen Untersuchungen über das Vaterland, den Anbau und den Nutzen der vorzüglichsten Culturpflanzen, welche den Wohlstand der Völker begründen. Berliini, 1836 * Neues System der Pflanzenphysiologie, 3 osaa, Berliini 1837-1839. == Kuvia == Tiedosto:Meyen Franz.jpg|Franz Meyen: Über die neuesten Fortschritte der Anatomie und Physiologie der Gewächse (1834). ==Lähteet== Luokka:Saksalaiset ornitologit Luokka:Saksalaiset kasvitieteilijät Luokka:Vuonna 1804 syntyneet Luokka:Vuonna 1840 kuolleet
Pospíšilin veljekset

Jindřich ja Jan Pospíšil ovat tšekkoslovakialaiset polkupyöräpallopelaajat, jotka voittivat kaksikymmentä kertaa maailmanmestaruuden. Jindřich Pospíšil on syntynyt 23. maaliskuuta 1942 ja veljensä Jan 25. huhtikuuta 1945 Brnossa. Ensimmäisen maailmanmestaruuden he voittivat vuonna 1965 ja viimeisen vuonna 1988, kun Jindřich oli jo 46-vuotias. Heidät valittiin vuoden 1979 urheilijoiksi Tšekkoslovakiassa. Luokka:Tšekkiläiset polkupyöräpalloilijat Luokka:Sisarukset
1272 Gefion

1272 Gefion on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Karl Wilhelm Reinmuth vuonna 1931. Pikkuplaneetan nimi tuulee skandinaavisen mytologian Gefjonin mukaan. Ennen nimeämistään asteroidi tunnettiin tunnuksella 1931 TZ1. Koska Gefionin absoluuttinen magnitudi (H) on 12,8, sen läpimitta on todennäköisesti seitsemän ja viidentoista kilometrin välillä. Gefion kuuluu Gefion-ryhmään ja on sen nimikkokappale. Ryhmää kutsuttiin aikaisemmin Ceres-ryhmäksi kääpiöplaneetta Cereksen mukaan, mutta kun sen huomattiin olevan eri alkuperää ryhmän kanssa ryhmä nimettiin Gefionin mukaan. ==Lähteet== *JPL Small-Body Database Browser: 1272 Gefion (1931 TZ1) * *http://www.oocities.com/mperemsky/mythology/norse/gefjon.html *Orbital evolution of the Gefion and Adeona asteroid families: close encounters with massive asteroids and the Yarkovsky effect *A Genetic Study of the Ceres (Williams #67) Asteroid Family *Geological Society - Rain from heaven *Discovery Circumstances: Numbered Minor Planets (1)-(5000): Minor Planet Center *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Varsikenkä

Varsikenkä on nauhallinen jalkine, jonka varsi ulottuu yli nilkan mutta ei polveen asti. Varsikenkä on siis korkeampi kuin kävelykenkä, mutta matalampi kuin saapas. Alkuperältään tukeva varsikenkä on sotilaiden jalkine, mutta sen siviilikäyttö on myös laajaa. Suomessa varsikengän on todettu olevan ”yleisjalkine, jota yleisesti käytetään, siviilikäytössä muun ohella vaellus-, metsästys-, erä-, työ- ja vapaa-ajanjalkineena”. Varsikenkää nimitetään myös maihinnousukengäksi tai maihariksi. ==Historiaa== Sotilasjalkineen pitkä kehitys määrittelee varsikengän ominaisuuksia, kuten kulutusta kestävän pohjan. Paikallisesti esiintyvät jalkinemallit leviävät. ===Rooman valtakunnan caligat=== Rooman valtakunnassa käytetty yleinen sotilasjalkine oli nastoilla pohjasta vahvistettu sandaali, caliga. Jalkine kiinnitettiin nyörittämällä yhdellä jalan ympäri kierrettävällä ja pujoteltavalla pitkällä nahkasuikaleella. Ilmastoltaan kylmemmissä Rooman valtakunnan osissa, kuten Hadrianuksen muurilla, caligasta kehittyi tiiviimpiä muotoja, joiden sisällä voitiin myös käyttää villasta valmistettua vuoria tai sisäkenkää. ===Hesseniläiset saappaat=== Polveen ulottuvat saksalaisperäiset ns. hesseniläiset saappaat, joissa on matala korko ja ratsastettaessa käytännöllinen kapea kärki, tulivat tunnetuiksi Yhdysvaltain vapaussodan aikana brittijoukoissa taistelleiden hesseniläisjoukkojen käyttäminä. Hesseniläisten saappaiden muunnoksia oli käytössä vielä ensimmäisessä maailmansodassa. === Ensimmäisen maailmansodan ”juoksuhautakengät”=== Ensimmäisessä maailmansodassa Ranskan ja Belgian armeijat käyttivät Yhdysvalloista tuotuja nahkakenkiä, joissa oli nahkaisen puolipohjan päällä nastoilla vahvistettu kokopohja. Korko oli raudoitettu. Kenkää kutsuttiin juoksuhautakengäksi (trench boot). Kenkä ei ollut vedenpitävä. Tästä seurasi jalkojen kostuminen, hiertyminen ja paleltuminen, ”juoksuhautajalka” (trench foot). === Normandian maihinnousu nimeää varsikengät=== Normandian maihinnousuun Juno-rannalla osallistuneet kanadalaiset joukot (3rd Canadian Division) käyttivät High-Top Combat Boot -varsikenkiä.http://www.canadiansoldiers.com/othermedia/reenactment/equipmentprimer.htm Myöhemminkin varsikenkä on liitetty tähän tapahtumaan, mistä kertoo suomeksikin käytetty maihinnousukenkä-nimitys. ===Varsikengät Suomen puolustusvoimissa=== Suomen puolustusvoimat otti varsikengät ensimmäisen kerran käyttöön vuonna 1934 nimikkeellä kengät m/34, korkeavartiset.http://digi.narc.fi/digi/view.ka?kuid=3071459 Varsikengän malleja ovat muun muassa M/91 ja M/05 sekä laskuvarjojääkäreille tarkoitettu LJK-hyppykenkä. Vuonna 2021 jokaisen varusmiehen varusteisiin kuuluvat varsikengät pakkassaappaiden ohella.Varusmies 2021: opas varusmiespalvelukseen valmistautuvalle Parhaiten varustelluissa joukko-osastoissa, kuten Kaartin jääkärirykmentissä sotilaan varusteisiin voi kuulua neljä paria varsikenkiä eri käyttötarkoituksiin: palveluvarsikengät, lomavarsikengät, kaupunkijääkärivarsikengät sekä edustusvarsikengät. Niiden ominaisuudet vaihtelevat käyttötarkoituksen mukaan. ==Lähteet== * * * * * ===Viitteet=== == Aiheesta muualla == Luokka:Kengät
Dave King

Dave King voi viitata seuraaviin henkilöihin: *Dave King, kanadalainen jääkiekkovalmentaja *Dave King, skotlantilainen liikemies *Dave King, irlantilainen laulaja *Dave King, englantilainen pop-muusikko ja näyttelijä *Dave King, yhdysvaltalainen kirjailija
Paparazzi (Lady Gagan kappale)

"Paparazzi" on Lady Gagan viides ja viimeinen single hänen ensimmäiseltä studioalbumiltaan The Fame. Kappaleen sanoituksesta vastaavat Rob Fusari ja Gaga. Vuoden 2009 MTV Video Music Awards -gaalassa kappaleen video voitti kategorioissa Best Art Direction ja Best Special Effects. ==Listasijoitukset== Lista Korkein sijoitus Alankomaat 17 Australia 2 Belgia (Flanderi) 7 Belgia (Vallonia) 6 Espanja 46 Irlanti 4 Iso-Britannia 4 Italia 3 Itävalta 3 Kanada 3 Ranska 6 Ruotsi 22 Saksa 1 Slovakia 5 Suomi 9 Sveitsi 4 Tanska 12 Tšekki 1 Unkari 10 Uusi-Seelanti 5 Yhdysvallat 6 Yhdysvallat (Pop Songs) 1 Yhdysvallat (Dance/Club Play Songs) 1 Yhdysvallat (Adult Contemporary) 15 == Lähteet == Luokka:Vuoden 2008 kappaleet Luokka:Lady Gagan kappaleet
GAZ-64

GAZ-64 on neuvostoliittolaisen GAZin valmistama sotilaskäyttöön tarkoitettu nelivetoinen auto. GAZ-64:n suunnitteli V. A. Gratšov GAZ-61:n pohjalta nopealla aikataululla alkuvuonna 1941. Ajoneuvoa valmistettiin vuosina 1941-1942 yhteensä 684 kappaletta. Vuonna 1942 yhdysvaltalaisen Willys MB:n rakenteeseen perustuneet GAZ-67 ja GAZ-67B korvasivat GAZ-64:n. BA-64-panssariauto perustuu GAZ-64:n rakenteeseen. == Teknisiä tietoja == GAZ-64:n omamassa on 1 200 kg ja siinä on 37 kW:n tehon tarjoava nelitahtimoottori. Ajoneuvon huippunopeus on 100 km/h. == Ominaisuuksia == Autoa pidettiin yleisesti epäonnistuneena. Panssarikenraalieversti Dmitri Pavlov antoi autosta seuraavanlaisen arvion: "Olemme valmistaneet maastoauton, GAZ-64:n, mutta siitä tuli sellainen ettei sillä aja sataa metriäkään kun se jo särkyy." == Lähteet == ==Aiheesta muualla== *Lisätietoja ajoneuvosta 64
Moselle Open

Moselle Open on syyskuussa Metzissä, Ranskassa järjestettävä miesten tennisturnaus. Turnaus järjestettiin ensimmäisen kerran vuonna 2003. Turnaus pelataan Arènes de Metzissä ja se kuuluu ATP World Tour 250 -sarjaan. == Tulokset == === Kaksinpeli === Vuosi Voittaja Loppuotteluvastustaja Tulos 2003 Arnaud Clément Fernando González 6–3, 1–6, 6–3 2004 Jérôme Haehnel Richard Gasquet 7–6(9), 6–4 2005 Ivan Ljubičić Gaël Monfils 7–6(7), 6–0 2006 Novak Đoković Jürgen Melzer 4–6, 6–3, 6–2 2007 Tommy Robredo Andy Murray 0–6, 6–2, 6–3 2008 Dmitri Tursunov Paul-Henri Mathieu 7–6(6), 1–6, 6–4 2009 Gaël Monfils Philipp Kohlschreiber 7–6(1), 3–6, 6–2 2010 Gilles Simon Mischa Zverev 6–3, 6–2 2011 Jo-Wilfried Tsonga Ivan Ljubičić 6–3, 6–7(4), 6–3 2012 Jo-Wilfried Tsonga Andreas Seppi 6–1, 6–2 2013 Gilles Simon Jo-Wilfried Tsonga 6–4, 6–3 2014 David Goffin João Sousa 6–4, 6–3 2015 Jo-Wilfried Tsonga Gilles Simon 7–6(5), 1–6, 6–2 2016 Lucas Pouille Dominic Thiem 7–6(5), 6–2 2017 Peter Gojowczyk Benoît Paire 7–5, 6–2 2018 Gilles Simon Matthias Bachinger 7–6(2), 6–1 === Nelinpeli === Vuosi Voittajat Loppuotteluvastustajat Tulos 2003 Julien Benneteau Nicolas Mahut Michaël Llodra Fabrice Santoro 7–6(2), 6–3 2004 Arnaud Clément Nicolas Mahut Ivan Ljubičić Uros Vico 6–2, 7–6(8) 2005 Michaël Llodra Fabrice Santoro José Acasuso Sebastián Prieto 5–2, 3–5, 5–4(4) 2006 Richard Gasquet Fabrice Santoro Julian Knowle Jürgen Melzer 3–6, 6–1, [11–9] 2007 Arnaud Clément Michaël Llodra Mariusz Fyrstenberg Marcin Matkowski 6–1, 6–4 2008 Arnaud Clément Michaël Llodra Mariusz Fyrstenberg Marcin Matkowski 5–7, 6–3, [10–8] 2009 Colin Fleming Ken Skupski Arnaud Clément Michaël Llodra 2–6, 6–4, [10–5] 2010 Dustin Brown Rogier Wassen Marcelo Melo Bruno Soares 6–3, 6–3 2011 Jamie Murray André Sá Lukáš Dlouhý Marcelo Melo 6–4, 7–6(7) 2012 Nicolas Mahut Édouard Roger-Vasselin Johan Brunström Frederik Nielsen 7–6(3), 6–4 2013 Johan Brunström Raven Klaasen Nicolas Mahut Jo-Wilfried Tsonga 6–4, 7–6(5) 2014 Mariusz Fyrstenberg Marcin Matkowski Marin Draganja Henri Kontinen 6–7(3), 6–3, [10–8] 2015 Łukasz Kubot Édouard Roger-Vasselin Pierre-Hugues Herbert Nicolas Mahut 2–6, 6–3, [10–7] 2016 Julio Peralta Horacio Zeballos Mate Pavić Michael Venus 6–3, 7–6(4) 2017 Julien Benneteau Édouard Roger-Vasselin Wesley Koolhof Artem Sitak 7–5, 6–3 2018 Nicolas Mahut Édouard Roger-Vasselin Ken Skupski Neal Skupski 6–1, 7–5 == Lähteet == * Turnaus ATP World Tourin sivuilla == Aiheesta muualla == * Viralliset kotisivut Luokka:Ranskan tennisturnaukset Luokka:Metz Luokka:ATP World Tour 250
Sugawara no Michizane

Sugawara no Michizane (菅原道真, 845–903) oli japanilainen runoilija, oppinut ja poliitikko. Hän oli lapsinero, joka kutsuttiin hoviin, vaikka hänellä ei ollut ylhäistä syntyperää. Muu hoviväki kadehti Michizanea, ja häntä syytettiin vehkeilystä hallitsijaa vastaan. Michizane alennettiin pikkuvirkamieheksi. Hän kuoli sairauteen kaksi vuotta myöhemmin.Sugawara-no-Michizane Heroes in the Heian Era Sugawara toimi muun muassa ministerinä ja opetti Keisarillisessa yliopistossa Kiinan kirjallisuutta. Hänet karkotettiin 901 nimelliseen virkaan Kyushun apulaiskuvernööriksi. Hän kirjoitti lähinnä kiinankielistä runoutta ja proosaa mutta myös tankarunoja. Lisäksi hän oli kalligrafi. ==Suomennettuja runoja== Suomennettuja runoja teoksessa * Kun alkaa sataa luumun terälehtien, suom. Arto Lappi, teoksessa: Kevätsateiden aika: japanilaista tankarunoutta, suom. ja toim. Arto Lappi, Turku: Sammakko 2005 ISBN 952-5194-95-7 * Minulta puuttuu nyt uhri jumalille, suom. teoksessa: Ogura Hyakunin Isshu: sata runoilijaa, sata runoa, suom. Wili Leikola, Jari Sutinen, Juhani Tikkanen, Turku: Kolmen mutkan maja 2005 ISBN 952-91-9230-4 Suomennettuja runoja myös teoksessa: Tuomas Anhava, Kevään kukat, syksyn kuu, Helsinki: Suuri suomalainen kirjakerho 1982 ISBN 951-643-674-9 Otava 2000 ISBN 951-1-16652-2 == Lähteet == == Aiheesta muualla == Luokka:Japanilaiset runoilijat Luokka:Japanilaiset poliitikot Luokka:Vuonna 845 syntyneet Luokka:Vuonna 903 kuolleet